شەفەق نیوز/ عەقید ڕەسوڵ مورادی فەرماندەی یەکەی مقەیەتیکردن وەڕێوەبەرایەتی گشتی کەلەپوور و روشنهۊیری و گەشتوگوزار و کارەێل دەسڕەنگینی کوردستان ئیران راگەیان، دۊیای ئەوەگ راپۆرتێگ لە یەکێگ لە دوسدارەێل لە ئاوای  مرەدرە سەروە شارۆچکەی دیواندرە رەسیە دەسمان ک  لە مەوقەی  جفتیاری زەۊی کشاوەرزی  شمارەێگ  چشتەێل مێژوویی کەفتە وەر چەویان.
پسپۆرەێل  و یەکەی مقەیەتیکردن ئەرا  شۊینەگە کلکریانە و راسی ئی باوەتە پشتڕاس کریایە و کەرەستە مێژووییەێلە  دریا دەس وەڕێوەبەرایەتیەگە.
سەرچەوەگە وتیش، ئی کەرەستەێلە لە گۆزەی بۊیچگ خەڕگین و چەن چشتەێلێگ سەنگی و ناوبەتاڵ پێکهاتیە، شارەزایەێل لێکۆلینەوەی فرەترن ئەرایان کەن.
